ddrg/super_eurlex huggingface dataset:
2000/152/EY: Neuvoston päätös, tehty 14 päivänä helmikuuta 2000, alueiden komitean saksalaisen jäsenen nimeämisestä



Virallinen lehti nro L 051 , 24/02/2000 s. 0021 - 0021



NEUVOSTON PÄÄTÖS, tehty 14 päivänä helmikuuta 2000, alueiden komitean saksalaisen jäsenen nimeämisestä (2000/152/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo seuraavaa: Alueiden komiteassa on vapautunut varajäsenen paikka Dirk Brouërin erottua, mikä on annettu neuvostolle tiedoksi 11. tammikuuta 2000, ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Gustav-Adolf Stanger alueiden komitean varajäseneksi Dirk Brouërin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja (1) EYVL L 28, 4.2.1998, s. 19.
2000/157/EY: Neuvoston päätös, tehty 14 päivänä helmikuuta 2000, alueiden komitean espanjalaisen jäsenen nimeämisestä



Virallinen lehti nro L 051 , 24/02/2000 s. 0026 - 0026



NEUVOSTON PÄÄTÖS, tehty 14 päivänä helmikuuta 2000, alueiden komitean espanjalaisen jäsenen nimeämisestä (2000/157/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo seuraavaa: Alueiden komiteassa on vapautunut varajäsenen paikka Fernando López Carrascon erottua, mikä on annettu neuvostolle tiedoksi 24. tammikuuta 2000, ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään José María Barreda Fontes alueiden komitean varajäseneksi Fernando López Carrascon tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja (1) EYVL L 28, 4.2.1998, s. 19.
2000/145/YUTP: Neuvoston päätös, tehty 14 päivänä helmikuuta 2000, neuvoston pääsihteeristön palvelukseen määräaikaisesti siirrettävistä kansallisista sotilasasiantuntijoista



Virallinen lehti nro L 049 , 22/02/2000 s. 0003 - 0003



NEUVOSTON PÄÄTÖS, tehty 14 päivänä helmikuuta 2000, neuvoston pääsihteeristön palvelukseen määräaikaisesti siirrettävistä kansallisista sotilasasiantuntijoista (2000/145/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan, sekä katsoo seuraavaa: (1) Euroopan unionista tehdyn sopimuksen 17 artiklan mukaisen yhteisen ulko- ja turvallisuuspolitiikan ja erityisesti Euroopan yhteisen turvallisuus- ja puolustuspolitiikan vahvistamisen puitteissa Helsingissä 10 ja 11 päivänä joulukuuta 1999 kokoontunut Eurooppa-neuvosto kehotti neuvostoa perustamaan Euroopan yhteisen turvallisuus- ja puolustuspolitiikan täytäntöönpanoa varten väliaikaiset elimet ja järjestelyt, jotka ovat toiminnassa maaliskuusta 2000 alkaen, (2) Eurooppa-neuvosto päätti, että väliaikaisena toimenpiteenä neuvoston pääsihteeristöä vahvistetaan maaliskuusta 2000 jäsenvaltioista siirrettävillä sotilasasiantuntijoilla, jotka avustavat Euroopan yhteisessä turvallisuus- ja puolustuspolitiikassa ja muodostavat tulevan sotilashenkilökunnan ytimen, ON PÄÄTTÄNYT SEURAAVAA: 1 artikla 1. Kansalliset sotilasasiantuntijat, jäljempänä "sotilasasiantuntijat", siirretään jäsenvaltioista neuvoston pääsihteeristön, jäljempänä "pääsihteeristö", palvelukseen. 2. Sotilasasiantuntijat ovat osa pääsihteeristöä. He antavat 14 päivänä helmikuuta 2000 tehdyllä neuvoston päätöksellä 2000/144/YUTP(1) perustetulle väliaikaiselle sotilaalliselle elimelle ja korkeana edustajana toimivalle neuvoston pääsihteerille yhteisen ulko- ja turvallisuuspolitiikan tukemiseksi neuvoja sotilaallisissa kysymyksissä. He muodostavat tulevan sotilashenkilökunnan ytimen. He avustavat väliaikaista sotilaallista elintä. 2 artikla Palvelukseen siirrettävän sotilasasiantuntijan on oltava jonkin Euroopan unionin jäsenvaltion kansalainen. 3 artikla Sotilasasiantuntijoihin sovellettavat säännöt vahvistetaan 29 päivään helmikuuta 2000 mennessä tehtävällä neuvoston päätöksellä. 4 artikla 1. Tämä päätös tulee voimaan päivänä, jona se tehdään. 2. Sitä sovelletaan 1 päivästä maaliskuuta 2000, jollei 3 artiklassa tarkoitetuista säännöistä, jotka on hyväksytty, muuta johtu. 5 artikla Tämä päätös julkaistaan virallisessa lehdessä. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja (1) Ks. tämän virallisen lehden sivu 2.
2000/143/YUTP: Neuvoston päätös, tehty 14 päivänä helmikuuta 2000, poliittisten ja turvallisuusasioiden väliaikaisen komitean perustamisesta



Virallinen lehti nro L 049 , 22/02/2000 s. 0001 - 0001



NEUVOSTON PÄÄTÖS, tehty 14 päivänä helmikuuta 2000, poliittisten ja turvallisuusasioiden väliaikaisen komitean perustamisesta (2000/143/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, ottaa huomioon Euroopan yhteisön perustamissopimuksen ja erityisesti sen 207 artiklan, palauttaa mieleen Euroopan unionista tehdyn sopimuksen 25 artiklan, sekä katsoo seuraavaa: Euroopan unionista tehdyn sopimuksen 17 artiklan mukaisen yhteisen ulko- ja turvallisuuspolitiikan ja erityisesti Euroopan yhteisen turvallisuus- ja puolustuspolitiikan vahvistamisen puitteissa Helsingissä 10 ja 11 päivänä joulukuuta 1999 kokoontunut Eurooppa-neuvosto kehotti neuvostoa perustamaan Euroopan yhteisen turvallisuus- ja puolustuspolitiikan täytäntöönpanoa varten väliaikaiset elimet ja järjestelyt, jotka ovat toiminnassa maaliskuusta 2000 alkaen, ON PÄÄTTÄNYT SEURAAVAA: 1 artikla 1. Euroopan unionista tehdyn sopimuksen 25 artiklalla perustettu poliittinen komitea kokoontuu Brysselissä erillisessä kokoonpanossa, jota kutsutaan "poliittisten ja turvallisuusasioiden väliaikaiseksi komiteaksi", silloin kun poliittinen komitea ei ole kokoontuneena. Tämä kokoonpano muodostuu jäsenvaltioiden pysyvissä edustustoissa olevista kansallisista korkean virkamiestason tai suurlähettilästason edustajista. 2. Poliittisten ja turvallisuusasioiden väliaikainen komitea, joka toimii tiiviissä yhteistyössä korkeana edustajana toimivan neuvoston pääsihteerin kanssa, a) valmistelee suosituksia Euroopan yhteisen turvallisuus- ja puolustuspolitiikan tulevasta toiminnasta; b) käsittelee päivittäin yhteisen ulko- ja turvallisuuspolitiikan alaan kuuluvia asioita. 2 artikla 1. Tämä päätös tulee voimaan 1 päivänä maaliskuuta 2000. 2. Sitä sovelletaan, kunnes Euroopan yhteisen turvallisuus- ja puolustuspolitiikan pysyvät elimet on perustettu. 3 artikla Tämä päätös julkaistaan virallisessa lehdessä. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja
2000/118/EY: Komission päätös, tehty 22 päivänä joulukuuta 1999, luettelosta rakennerahastojen tavoite 2 -alueista Alankomaissa kaudella 2000-2006 (tiedoksiannettu numerolla K(1999) 4918) (Ainoastaan hollanninkielinen teksti on todistusvoimainen)



Virallinen lehti nro L 039 , 14/02/2000 s. 0029 - 0039



KOMISSION PÄÄTÖS, tehty 22 päivänä joulukuuta 1999, luettelosta rakennerahastojen tavoite 2 -alueista Alankomaissa kaudella 2000-2006 (tiedoksiannettu numerolla K(1999) 4918) (Ainoastaan hollanninkielinen teksti on todistusvoimainen) (2000/118/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: 1) Asetuksen (EY) N:o 1260/1999 1 artiklan ensimmäisen kohdan 2 alakohdassa säädetään, että rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä. 2) Asetuksen (EY) N:o 1260/1999 4 artiklan 2 kohdan ensimmäisessä alakohdassa säädetään, että komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla. 3) Rakennerahastojen tavoitteen 2 kohdeväestön enimmäismäärä jäsenvaltioittain kaudeksi 2000-2006 vahvistetaan komission päätöksessä 1999/503/EY(2) asetuksen (EY) N:o 1260/1999 4 artiklan 2 kohdan mukaisesti. Alankomaiden osalta kyseinen enimmäismäärä on 2333000 asukasta. 4) Asetuksen (EY) N:o 1260/1999 4 artiklan 4 kohdassa säädetään, että komissio vahvistaa asianomaisen jäsenvaltion kanssa tiiviissä yhteistyössä tavoitteen 2 kohdealueiden luettelon jäsenvaltioiden ehdotusten perusteella ottaen huomioon kansalliset painopisteet, sanotun kuitenkaan rajoittamatta mainitun asetuksen 6 artiklan 2 kohdassa säädetyn siirtymäkauden tuen soveltamista. 5) Asetuksen (EY) N:o 1260/1999 4 artiklan 11 kohdassa säädetään, että tavoite 2 -alueiden luettelo on voimassa seitsemän vuotta 1 päivästä tammikuuta 2000 alkaen. Jos jollakin alueella on vaikea kriisi, komissio voi kuitenkin jäsenvaltion pyynnöstä muuttaa alueiden luetteloa vuonna 2003 kyseisen 4 artiklan 1-10 kohdan mukaisesti nostamatta kyseisen asetuksen 13 artiklan 2 kohdassa tarkoitettua väestön osuutta kullakin alueella, ON PÄÄTTÄNYT SEURAAVAA: 1 artikla Luettelo rakennerahastojen tavoite 2 -alueista Alankomaissa kaudella 2000-2006 esitetään liitteessä. Luetteloa voidaan muuttaa vuonna 2003. 2 artikla Tämä päätös on osoitettu Alankomaiden kuningaskunnalle. Tehty Brysselissä 22 päivänä joulukuuta 1999. Komission puolesta Michel BARNIER Komission jäsen (1) EYVL L 161, 26.6.1999, s. 1. (2) EYVL L 194, 27.7.1999, s. 58. LIITE LUETTELO RAKENNERAHASTOJEN TAVOITE 2 -ALUEISTA ALANKOMAISSA Kausi 2000-2006 >TAULUKON PAIKKA>
2000/174/EY: Komission päätös, tehty 16 päivänä helmikuuta 2000, Ranskan toimittaman, Sources de la Fabrique -nimisen kalanviljelylaitoksen tarttuvaa vertamuodostavan kudoksen kuoliota ja kirjolohen verenvuotoseptikemiaa koskevan suunnitelman hyväksymisestä (tiedoksiannettu numerolla K(2000) 379) (ETA:n kannalta merkityksellinen teksti) (Ainoastaan ranskankielinen teksti on todistusvoimainen)



Virallinen lehti nro L 055 , 29/02/2000 s. 0077 - 0077



KOMISSION PÄÄTÖS, tehty 16 päivänä helmikuuta 2000, Ranskan toimittaman, Sources de la Fabrique -nimisen kalanviljelylaitoksen tarttuvaa vertamuodostavan kudoksen kuoliota ja kirjolohen verenvuotoseptikemiaa koskevan suunnitelman hyväksymisestä (tiedoksiannettu numerolla K(2000) 379) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2000/174/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 2 kohdan, sekä katsoo seuraavaa: (1) Jäsenvaltiot voivat toimittaa komissiolle ohjelman, jonka perusteella ne voivat saada hyväksymättömälla alueella sijaitsevalle kalanviljelylaitokselle eräiden kalatautien osalta hyväksytyn laitoksen aseman. (2) Ranska on toimittanut komissiolle tarttuvaa vertamuodostavan kudoksen kuoliota (IHN) ja kirjolohen verenvuotoseptikemiaa (VHS) koskevan ohjelman, jolla se hakee Valencessa (Drôme) sijaitsevalle Sources de la Fabrique-nimiselle laitokselle hyväksytyn laitoksen asemaa. (3) Tässä ohjelmassa täsmennetään kyseisen laitoksen maantieteellinen sijainti, viranomaisten toteuttamat toimenpiteet, hyväksyttyjen laboratorioiden noudattamat menettelyt, asianomaisten tautien esiintyminen ja niiden torjumiseksi toteutettavat toimenpiteet. (4) Ohjelma on tutkittu, ja sen on todettu olevan direktiivin 91/67/ETY 10 artiklan mukainen. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Ranskan esittämä Sources de la Fabrique -kalanviljelylaitoksen IHN:ää ja VHS:ää koskeva valvontaohjelma. 2 artikla Ranskan on saatettava voimaan 1 artiklassa tarkoitetun ohjelman noudattamisen edellyttämät lait, asetukset ja hallinnolliset määräykset. 3 artikla Tämä päätös on osoitettu Ranskan tasavallalle Tehty Brysselissä 16 päivänä helmikuuta 2000. Komission puolesta David BYRNE Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12.
2000/169/EY: Neuvoston päätös, tehty 25 päivänä helmikuuta 2000, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta



Virallinen lehti nro L 055 , 29/02/2000 s. 0067 - 0067



NEUVOSTON PÄÄTÖS, tehty 25 päivänä helmikuuta 2000, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta (2000/169/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon päätöksen 91/482/ETY(1) ja erityisesti sen 240 artiklan 4 kohdan toisen alakohdan, ottaa huomioon komission ehdotuksen, sekä katsoo seuraavaa: Kunnes uusi merentakaisten maiden ja alueiden assosioinnista Euroopan yhteisöön tehtävä neuvoston päätös tulee voimaan, on syytä jatkaa päätöksen 91/482/ETY säännösten soveltamista uuden päätöksen voimaantuloon mutta korkeintaan 28 päivään helmikuuta 2001 asti, ON TEHNYT TÄMÄN PÄÄTÖKSEN: 1 artikla Muutetaan päätöksen 91/482/ETY 240 artiklan 1 kohta seuraavasti: "1. Tätä päätöstä sovelletaan 28 päivään helmikuuta 2001 asti." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 29 päivästä helmikuuta 2000. Tehty Brysselissä 25 päivänä helmikuuta 2000. Neuvoston puolesta J. GAMA Puheenjohtaja (1) EYVL L 263, 19.9.1991, s. 1, päätös sellaisena kuin se on viimeksi muutettuna päätöksellä 97/803/EY (EYVL L 329, 29.11.1997, s. 50).
2000/184/EY: Neuvoston päätös, tehty 14 päivänä helmikuuta 2000, Euroopan talousyhteisön ja Maltan välisen assosiaatiosopimuksen muuttamista koskevan sopimuksen tekemisestä Euroopan yhteisön ja Maltan tasavallan välisenä kirjeenvaihtona



Virallinen lehti nro L 059 , 04/03/2000 s. 0007 - 0007



NEUVOSTON PÄÄTÖS, tehty 14 päivänä helmikuuta 2000, Euroopan talousyhteisön ja Maltan välisen assosiaatiosopimuksen muuttamista koskevan sopimuksen tekemisestä Euroopan yhteisön ja Maltan tasavallan välisenä kirjeenvaihtona (2000/184/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 133 artiklan yhdessä sen 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, sekä katsoo seuraavaa: (1) Euroopan talousyhteisön ja Maltan välisen assosiaatiosopimuksen(1), jäljempänä "assosiaatiosopimus", liitteessä I olevassa 2 artiklassa määritellään Maltasta peräisin olevien tekstiilituotteiden tuontiin sovellettavat tariffikatot. (2) Euroopan yhteisön ja Maltan tasavallan tekstiilituotteiden kauppaa koskevan 4 päivänä kesäkuuta 1997 allekirjoitetun hyväksytyn neuvottelupöytäkirjan(2) mukaan tekstiililuokkaan 6 kuuluvat tuotteet tuotiin 31 päivään joulukuuta 1997 yhteisöön tullitta tiettyihin kiintiötasoihin saakka, jotka lisäsivät Maltasta peräisin olevan tuonnin vapautta assosiaatiosopimuksessa määriteltyihin tariffikattoihin verrattuna. (3) Sekä assosiaatiosopimuksen ensimmäisen vaiheen toteuttamisessa että yhteisön Välimeren maihin kohdistuvissa vapauttamispyrkimyksissä sekä ottaen huomioon Maltan tekstiilituotteiden yhteisöön pääsyn nykyisen tason ja suuntaukset, olisi Maltan tekstiilituonti kokonaan vapautettava. (4) Tästä syystä olisi hyväksyttävä sopimus assosiaatiosopimuksen liitteessä I olevassa 2 artiklassa määriteltyjen tekstiilituotteiden tariffikatot kumoavan sopimuksen tekemisestä Euroopan yhteisön ja Maltan tasavallan välisenä kirjeenvaihtona, ON PÄÄTTÄNYT SEURAAVAA: 1 artikla Hyväksytään yhteisön puolesta assosiaatiosopimuksen muuttamista koskeva sopimus Euroopan yhteisön ja Maltan tasavallan välisenä kirjeenvaihtona. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa kirjeenvaihtona tehtävä sopimus yhteisöä sitovasti. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja (1) EYVL L 61, 14.3.1971, s. 2, sopimus sellaisena kuin se on täydennettynä lisäpöytäkirjalla (EYVL L 304, 29.11.1977, s. 2), täydentävällä pöytäkirjalla (EYVL L 81, 23.3.1989, s. 2) ja sopimuksen ensimmäistä vaihetta jatkavalla pöytäkirjalla (EYVL L 116, 9.5.1991, s. 67). (2) EYVL L 231, 22.8.1997, s. 6.
2000/180/EY: Komission päätös, tehty 23 päivänä helmikuuta 2000, uuden tehoaineen, Pseudomonas chlororaphiksen, väliaikaisia lupia koskevan määräajan pidentämisestä (tiedoksiannettu numerolla K(2000) 407) (ETA:n kannalta merkityksellinen teksti)



Virallinen lehti nro L 057 , 02/03/2000 s. 0034 - 0034



KOMISSION PÄÄTÖS, tehty 23 päivänä helmikuuta 2000, uuden tehoaineen, Pseudomonas chlororaphiksen, väliaikaisia lupia koskevan määräajan pidentämisestä (tiedoksiannettu numerolla K(2000) 407) (ETA:n kannalta merkityksellinen teksti) (2000/180/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 1999/80/EY(2), ja erityisesti sen 8 artiklan 1 kohdan 4 alakohdan, sekä katsoo seuraavaa: (1) Direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäväksi sallittuja tehoaineita koskevan yhteisön luettelon laatimisesta. (2) Bio Agri on toimittanut Ruotsin viranomaisille Pseudomonas chlororaphis -tehoainetta koskevan asiakirja-aineiston 15 päivänä joulukuuta 1994, jotta kyseinen tehoaine lisättäisiin direktiivin liitteessä I olevaan luetteloon. (3) Pseudomonas chlororaphiksen vaikutuksia ihmisten ja eläinten terveyteen arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan mukaisesti. Ruotsi on toimittanut kertomuksen antavana jäsenvaltiona komissiolle 7 päivänä huhtikuuta 1998 asianomaisen arviointikertomuksen. (4) Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa ja sen työryhmissä. (5) Pseudomonas chlororaphiksen osalta on pyydetty lisäaikaa, jotta sitä koskevat tieteelliset ja tekniset asiakirjat voidaan tutkia täydellisesti. (6) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot voivat pidentää Pseudomonas chlororaphista sisältäville tuotteille jo myönnettyjä väliaikaisia lupia enintään 24 kuukauden ajaksi tämän päätöksen päivämäärästä. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä helmikuuta 2000. Komission puolesta David BYRNE Komission jäsen (1) EYVL L 230, 19.8.1991, s. 1. (2) EYVL L 210, 10.8.1999, s. 13.
2000/183/EY: Komission päätös, tehty 25 päivänä helmikuuta 2000, elävien hevoseläinten sekä elävien lintujen ja niiden siitosmunien tuontia Israelista koskevista suojatoimenpiteistä tehdyn komission päätöksen 2000/133/EY kumoamisesta (tiedoksiannettu numerolla K(2000) 494) (ETA:n kannalta merkityksellinen teksti)



Virallinen lehti nro L 058 , 03/03/2000 s. 0030 - 0030



KOMISSION PÄÄTÖS, tehty 25 päivänä helmikuuta 2000, elävien hevoseläinten sekä elävien lintujen ja niiden siitosmunien tuontia Israelista koskevista suojatoimenpiteistä tehdyn komission päätöksen 2000/133/EY kumoamisesta (tiedoksiannettu numerolla K(2000) 494) (ETA:n kannalta merkityksellinen teksti) (2000/183/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, sekä katsoo seuraavaa: (1) Saatuaan ilmoituksen Israelin hanhissa todetuista West Nile -virustautitapauksista komissio teki 22 päivänä joulukuuta 1999 päätöksen 2000/133/EY elävien hevoseläinten sekä elävien lintujen ja niiden siitosmunien tuontia Israelista koskevista suojatoimenpiteistä(3). Tätä päätöstä sovelletaan 31 päivään maaliskuuta 2000. (2) Edellä mainitun päätöksen tekopäivän jälkeen Israelin viranomaiset ovat toimittaneet lisätietoja ja takeita, joiden perusteella suojatoimenpiteet voidaan peruuttaa. (3) Tästä syystä päätös 2000/133/EY on tarpeen kumota. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 2000/133/EY. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä helmikuuta 2000. Komission puolesta David BYRNE Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 43, 16.2.2000, s. 35.
2000/171/EY: Komission päätös, tehty 16 päivänä helmikuuta 2000, Itävallassa hyväksyttyjä kalanviljelylaitoksia koskevasta luettelosta (tiedoksiannettu numerolla K(2000) 375) (ETA:n kannalta merkityksellinen teksti)



Virallinen lehti nro L 055 , 29/02/2000 s. 0070 - 0070



KOMISSION PÄÄTÖS, tehty 16 päivänä helmikuuta 2000, Itävallassa hyväksyttyjä kalanviljelylaitoksia koskevasta luettelosta (tiedoksiannettu numerolla K(2000) 375) (ETA:n kannalta merkityksellinen teksti) (2000/171/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan, sekä katsoo seuraavaa: (1) Jäsenvaltiot voivat saada tarttuvan vertamuodostuvan kudoksen kuolion (IHN) ja kirjolohen verenvuotoseptikemian (VHS) osalta hyväksymättömillä alueilla sijaitseville kalanviljelylaitoksille eräistä kalataudeista vapaan hyväksytyn kalanviljelylaitoksen aseman. (2) Itävalta toimitti komissiolle perustelut, jotta yksi hyväksymättömällä alueella sijaitseva kalanviljelylaitos saisi hyväksytyn kalanviljelylaitoksen aseman IHN:n ja VHS:n osalta, sekä kansalliset säännökset, joilla taataan, että hyväksytyn aseman ylläpitämistä koskevia sääntöjä noudatetaan. (3) Komissio ja jäsenvaltiot tutkivat Itävallan toimittamat perustelut kyseisen viljelylaitoksen osalta. (4) Tutkimusten perusteella viljelylaitos täyttää kaikki direktiivin 91/67/ETY 6 artiklassa säädetyt vaatimukset. (5) Tämän vuoksi kyseinen viljelylaitos voi saada hyväksytyn viljelylaitoksen aseman hyväksymättömällä alueella. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään liitteessä mainittu kalanviljelylaitos IHN:n ja VHS:n osalta hyväksymättömällä alueella sijaitsevaksi hyväksytyksi kalanviljelylaitokseksi. 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä helmikuuta 2000. Komission puolesta David BYRNE Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. LIITE ITÄVALLASSA IHN:N JA VHS:N OSALTA HYVÄKSYTYT KALANVILJELYLAITOKSET Alois Köttl Forellenzucht Alois Köttl A - 4872 Neukirchen a.d. Vöckla